**วันอาทิตย์ที่ 16 พฤษภาคม 2021**

**คำเทศนาชุด คุณคิดอะไรอยู่? - ตอนที่ 1: ความสำคัญของความคิดของคุณ**

คำเทศนาชุดนี้มีเป้าหมายในการสอนให้รู้ถึงความสำคัญของการดูแลความคิดของตนเองให้ตรงตามพระคัมภีร์ ซึ่งจะช่วยให้เราคิดเหมือนพระเจ้าและดำเนินอยู่ในทางของพระองค์ได้ ผลที่เกิดขึ้นคือ จะช่วยให้เราเริ่มตัดสินใจได้ดีขึ้นและเริ่มมีประสบการณ์กับชีวิตที่ดีกว่าเดิม หลังจากที่เราบังเกิดใหม่ หนึ่งในสิ่งแรกๆ ที่พระเจ้าต้องการให้เราทำ คือการคิดเหมือนพระเจ้า ในคำเทศนาชุดนี้ เราจะได้เรียนรู้วิธีการคิดเหมือนพระเจ้า

พระเจ้าทรงต้องการให้เรารู้ว่าวิธีการคิดของเราส่งผลโดยตรงต่อคุณภาพชีวิตของเรา ในการที่จะมีชีวิตแบบที่พระเจ้าทรงเตรียมไว้ให้เรา เราต้องเรียนรู้ที่จะคิดเหมือนที่พระเจ้าทรงคิด ด้วยเหตุนี้ สิ่งที่คุณคิดจึงมีความสำคัญ วันนี้เราจะค้นพบว่าความคิดของเราเป็นตัวกำหนดการตัดสินใจและการกระทำของเรา, ความคิดของพระเจ้าสูงกว่าความคิดของเรา และ การคิดเหมือนพระเจ้าจะเปลี่ยนแปลงชีวิตของเราได้

อิสยาห์ 55:6-13

1. ความคิดของเรากำหนดการตัดสินใจและการกระทำของเรา - อิสยาห์ 55:6-7
   1. ความคิดและความประพฤติของเราสัมพันธ์กันโดยตรง - อิสยาห์ 55:6-7
   2. ความคิดของอับราฮัมเป็นตัวกำหนดการกระทำของเขา - ปฐมกาล 20:11
2. ความคิดของพระเจ้าสูงกว่าความคิดของเรา – อิสยาห์ 55:8-9
   1. ความคิดของพระเจ้าสมบูรณ์แบบและอยู่บนพื้นฐานแห่งความรู้ทั้งปวง - อิสยาห์ 46:9-10
   2. ความคิดของพระเจ้าจะยกชูเราให้มีชีวิตในรูปแบบที่สูงขึ้น – สดุดี 1:1-3
3. การคิดเหมือนพระเจ้าจะเปลี่ยนแปลงชีวิตของท่านได้
   1. ภาพของชีวิตที่เปลี่ยนแปลงและเต็มไปด้วยพระพร - อิสยาห์ 55:10-13
   2. ทางของพระเจ้าได้รับพระพรเสมอ - สดุดี 65:11
   3. วิถีของพระเจ้าเปี่ยมด้วยพระเมตตาและความซื่อสัตย์ของพระองค์ - สดุดี 25:10

สรุป: คุณคิดอะไรอยู่? ความคิดของคุณกำหนดการตัดสินใจและการกระทำของคุณ ซึ่งจะส่งผลต่อสิ่งที่คุณจะเผชิญในชีวิต พระเจ้าทรงกำลังบอกเราว่าความคิดของเราสำคัญ ในการที่จะมีชีวิตที่พระเจ้าทรงเตรียมไว้ให้เรา เราต้องตระหนักว่าความคิดของเราเป็นตัวกำหนดการตัดสินใจและการกระทำของเรา, ความคิดของพระเจ้าสูงกว่าความคิดของเรา และ เราต้องเริ่มคิดเหมือนพระเจ้าเพื่อให้ชีวิตของเราเปลี่ยนแปลง

คำถามอภิปราย:

1. ทำไมความคิดของคุณจึงสำคัญ?
2. ทำไมความคิดของพระเจ้าสูงกว่าความคิดของเรา?
3. การคิดเหมือนพะเจ้าจะเปลี่ยนแปลงชีวิตของเราได้อย่างไร?